text: Ville cykle til Hamborg ad motorvejen
  17 september 2010 kl. 12.22
  En kvinde, som fredag morgen fik mange bilister til at ringe til politiet, var på vej til Hamborg. Kvinden kom cyklende ad motorvejen ved Fredericia, og det gav travlhed hos politiets vagtcentral.
  En patrulje blev sendt ud til den udenlandske kvinde, der åbenbart ikke var bekendt med, at motorveje ikke er beregnet til cykling.
  Betjentene fik vist kvinden væk fra vejen, og givet hende anvisninger på, hvordan hun mere sikkert kunne cykle til Hamborg.
  